section_heading: Razdoblje s Music for Nationsom (1996. – 2001.)
paragraph_text: Dani je 1998. počeo pisati dugogodišnju kolumnu "Dani's Inferno" za časopis Metal Hammer, a sastav se pojavio u BBC-jevoj dokumentarnoj seriji Living with the Enemy (u kojoj je majka obožavatelja skupine morala provesti tjedan dana s njom iako joj se nije sviđala).<ref>  Grupa je iste godine objavila treći studijski album Cruelty and the Beast. Konceptualni je uradak utemeljen na legendi o "Krvavoj grofici" Elizabeti Báthory, a određene je tekstove na njemu u ulozi Grofice recitirala gošća Ingrid Pitt, glumica koja je glumila Groficu u filmu Countess Dracula iz 1971. Bio je to prvi album Cradle of Filtha objavljen u Sjedinjenim Državama i Dani je 2003. izjavio da se od svih uradaka skupine najviše ponosi njime iako nije bio zadovoljan kvalitetom zvuka.